அக்னி சாட்சி

அக்னி சாட்சி (Agnisakshi) என்பது லலிதாம்பிகா அந்தர்ஜனம் எழுதிய மலையாள புதினமாகும்.  இது முதலில் மாத்ருபூமி  ஆழ்சப்பதிப்ப வார இதழில்  தொடராக வெளியானது. பின்னர் 1976 ஆம் ஆண்டு கரண்ட் புக்ஸ் பதிப்பகத்தால் புத்தகமாக வெளியிடப்பட்டது. இது சமூக, அரசியல் விடுதலைக்கான போராட்டத்தில் ஈர்க்கப்பட்ட ஒரு நம்பூதிரி பெண்ணின் கதையைச் சொல்கிறது. அவளைப் பிணைத்திருக்கும் பாரம்பரியச் சங்கிலிகளை எளிதில் உடைக்க முடியாது தவிக்கிறாள். இந்த புதினம் சமூக அமைப்பு அதன் நடத்தையின் அம்சங்கள் குறித்த மறைமுகமான விமர்சனத்தைப் பற்றியதாக உள்ளது.

லலிதாம்பிகை அந்தர்ஜனத்தின் ஒரே புதினம் அக்னிசாட்சி ஆகும். இவர் தனது சிறுகதைகள், கவிதைகள் போன்றவற்றிற்காக பிரபலமானவராவார். இவர் இந்தப் புதினத்தை தன் வயதான காலத்தில் எழுதினார். இது மலையாள புனைகதைகளில் ஒரு உன்னதமான படைப்பாக கருதப்படுகிறது. இது சாகித்ய அகாடமி விருதையும் கேரள சாகித்ய அகாடமி விருதையும் பெற்றது.

 கதைச் சுருக்கம் 
தேதிகுட்டி (தேவகி அல்லது சுமிதாரானந்தா) மணம்பிள்ளி இல்லம் என்ற பிரபலமான பிராமண குடும்பத்தைச் சேர்ந்த உன்னி நம்பூதிரியை மணக்கிறார். உன்னி நம்பூதிரி  நல்லொழுக்கமுள்ளவர், அன்பானவர், ஆனால் தேத்திகுட்டியின் நவீன கருத்துக்களுக்கு ஒத்துப் போகும் மனப் பக்குவம் இல்லாத பழமைவாதியாவார். இதனால் விரக்தியடைந்த, தீதிகுட்டி கணவனை விட்டு நிரந்தரமாக பிரிந்து தன் தாய் வீட்டுக்குச் சென்றுவிடுகிறாள். தாய் வீட்டில் இருந்தபடி பெண் உரிமை, சாதி வேறுபாட்டுக்கு எதிராக குரல் கொடுத்தல் போன்றவற்றில் ஈடுபடுகிறாள். அதன் தொடர்ச்சியாக பொது வாழ்கைக்குச் செல்கிறாள். இறிதியில் தன் அடையாளங்களைத் துறந்து துறவியாகிறாள்.

கடைசியாக, இமயமலையில், அவள் தன் பழைய தோழியும் உன்னியின் ஒன்றுவிட்ட சகோதரியுமான அறுபது வயது  தங்கத்தைச் சந்திக்கிறாள். தங்கம் தனது கல்வியின் மூலம் புதிய வழ்வை அமைத்துக் கொள்ள குடும்பத்தில் போராடியவள். நீண்ட காலத்திற்குப் பிறகு சந்தித்த அவர்கள் கடந்துவந்த தங்கள் வாழ்கையைத் திரும்பி பார்க்கின்றனர்.

 கருப்பொருள்கள் 
புதினத்தில், ஆசிரியர் இரண்டு பெண் கதாபாதிரங்களான தேத்திகுட்டி (சுமிதாரானந்தா, தேவகி மனம்பிள்ளி அல்லது தேவி பென்), தங்கம் நாயர் மற்றும் ஒரு ஆண் கதாபாத்திரமான உன்னி நம்பூதிரி ஆகிய தனது மூன்று முக்கிய கதாபாத்திரங்களான மூலம் தெரிவு, பற்றின்மை, துறவு, அன்பு, பக்தி ஆகிய கருத்துக்களை ஆராய்கிறார்.

 விருதுகள் 

 1977: கேந்திர சாகித்ய அகாடமி விருது 
 1977: கேரளச் சாகித்திய அகாதமி விருது 
 1977: ஓடக்குழல் விருது 
 1977: வயலார் விருது 

 மொழிபெயர்ப்புகள் 
 ஆங்கில மொழிபெயர்ப்பு 
மாத்ருபூமி ஆழ்சப்பதிப்ப வார இதழில் வெளியான தொடர் கதையைப் படித்துவிட்டு, மொழிபெயர்ப்பாளரும் கலை விமர்சகருமான வசந்தி சங்கரநாராயணன் இதை மொழிபெயர்க்க லலிதாம்பிகா அந்தர்ஜனத்திடம் அனுமதி பெற்றார். அக்னிசாட்சி என்ற தலைப்பிலான ஆங்கில மொழிபெயர்ப்பு, 1980 இல் கேரளச் சாகித்திய அகாதமியால் வெளியிடப்பட்டது.

 தமிழ் மொழிபெயர்ப்பு 
இந்தப் புதினமானது சிற்பி பாலசுப்ரமணியத்தால் இதே பெயரில் தமிழில் மொழிபெயர்க்கபட்டது.கனவில் வந்தவர், எஸ். ராமகிருஷ்ணன், இந்து தமிழ் திசை,22 சூன் 2025

 திரைப்படத் தழுவல் 
1999 இல், இந்தப் புதினத்தைத்  தழுவி திரைப்படம் எடுக்கபட்டது. இதில் ரஜித் கபூர் உன்னி நம்பூதிரியாகவும், சோபனா தேவகியாகவும், பிரவீணா தங்கமாகவும் நடித்தனர். இந்தப் படத்தை சியாம்பிரசாத் திரைக்கதை எழுதி, இயக்கினார். இது தேசிய திரைப்பட விருதையும் கேரள அரசு திரைப்பட விருதுகில்  எட்டையும் பெற்றது. இருப்பினும், இந்தப் படம் ஆன்மீகத்தையும் இந்துத்துவத்தைவையும் புகழ்பாடியதற்காக விமர்சிக்கப்பட்டது.   Gautaman Bhaskaran. . The Hindu. 20 November 1998. Retrieved 30 June 2013. . The Indian Express. 15 January 1999. Retrieved 30 June 2013. Vinu Abraham. . The Week. 18 October 1998. Retrieved 30 June 2013. M. G. Radhakrishnan. . India Today. 12 April 1999. Retrieved 30 June 2013. . The Hindu. 21 March 1999. Retrieved 30 June 2013.

 மேற்கோள்கள் 

பகுப்பு:மலையாளப் புதினங்கள்
பகுப்பு:திரைப்படமாக்கப்பட்ட இந்தியப் புதினங்கள்
பகுப்பு:சாகித்திய அகாதமி விருது பெற்ற படைப்புகள்